PARITERAPIA Pariterapiassa kahdella ihmisellä on oiva tilaisuus pohtia yhdessä parisuhteeseen ja elämänmuutoksiin liittyviä pulmia. Usein keskustelu terapeutin kanssa avaa uusia näkökulmia ongelmiin. Pariterapeutti ei ole tuomari eikä ratkaise tilanteita asiakkaan puolesta. Pariterapeutin tehtävänä on luoda avoin tunnelma, jossa tunteita voidaan käsitellä rakentavasti ja luottamuksella. Pariterapiaan ovat tervetulleita niin uudet kuin vanhatkin parit. Uusilla pareilla yhteisen elämän alku on saattanut alkaa askarruttaa kun taas vanhemmilla pareilla saattaa olla aivan toisenlaisia pulmia. Erityisesti ikäihmisten parisuhteissa elämän ja ikääntymisen tuomat muutokset saattavat kuormittaa suhdetta itseensä, kumppaniin ja läheisiin. Yhdessä keskustelemalla meillä on mahdollisuus löytää vastauksia vaikeimpiinkin ongelmiin. PERHETERAPIA Perheterapiassa keskitytään perheen sisäisiin pulmiin ja perheessä tapahtuviin muutoksiin. Esimerkiksi avioero tai perhettä koskettava tragedia saattavat aiheuttaa huolta ja epävarmuutta, mikä saattaa heijastua arjen hyvinvointiin. Toimivat perhesuhteet ovat perheen keuhkot ja perheenjäsenten henkinen koti. Lapset tuovat mukanaan iloa, mutta vanhemmille arki saattaa olla hyvin stressaavaa. Myös vanhempien kasvuhistoria ja kodin mallit saattavat mietityttää jälkikasvua ja näistä asioista on hyvä puhua avoimesti. Erityisesti uusperheet, uusi arki ja uudet ihmiset voivat kuormittaa niin, etteivät voimavarat enää yksinkertaisesti riitä.